《送刘孟冶司令之官四明》
宋代·喻良能

先生行孝人莫攀，平生急禄怡亲颜。
三千曲礼发已白，七十老莱衣尚斑。
秋容新沐江涵天，潘舆低昂御花间。
凭谁为唤吴道子，一写画图连越山。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。